KOMMISSIONENS FORORDNING (EF) Nr. 1072/1999
af 10. maj 1999
om ændring af bilag I, II, III, V, VII, VIII og IX til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved Kommissionens forordning (EF) nr. 2798/98(2), særlig artikel 2 i bilag VII og artikel 19, og
ud fra følgende betragtninger:
(1) Der er indført ændringer i den kombinerede nomenklatur med virkning fra 1. januar 1999;
(2) Rådet besluttede ved afgørelse 98/678/EF(3) at anvende aftalen mellem Det Europæiske Fællesskab og Den Demokratiske Folkerepublik Laos om handel med tekstilvarer på et midlertidigt grundlag;
(3) Rådet udstedte den 22. december 1998 forordning (EF) nr. 47/1999 om ordningen for indførsel af visse tekstilvarer med oprindelse i Taiwan(4).
(4) Rådet besluttede ved afgørelse 1999/36/EG(5) at anvende aftalen i form af brevveksling mellem Det Europæiske Fællesskab og Folkerepublikken Kina om handel med tekstilvarer på et midlertidigt grundlag;
(5) aftalen om handel med tekstilvarer (der ikke er omfattet af den bilaterale MFA-aftale) med Folkerepublikken Kina(6) anvendtes fra den 1. januar 1995 for en periode på to år og forlænges derefter automatisk for efterfølgende perioder på et år og vil således også blive anvendt i 1999.
(6) det er på baggrund af en anmodning fra den europæiske industri hensigtsmæssigt at indføre kvantitative lofter for 1999 for så vidt angår genindførsel i Fællesskabet af visse tekstilvarer (kategori 159 og 161) med oprindelse i Folkerepublikken Kina efter passiv forædling i Kina; direkte indførsel af tekstilvarer henhørende under kategori 159 og 161 er undergivet de kvantitative lofter, der er fastsat i artikel 2 i forordning (EØF) nr. 3030/93.
(7) alle ovennævnte elementer gør det nødvendigt af ændre bilag I, II, III, V, VII, VIII og IX til forordning (EØF) nr. 3030/93 for at tage hensyn til de indførte ændringer for indførsel i Fællesskabet af visse tekstilvarer med oprindelse i visse tredjelande som omhandet i artikel 19 i ovennævnte forordning;
(8) for at sikre, at Fællesskabet opfylder sine internationale forpligtelser, skal foranstaltningerne i denne forordning anvendes fra den 1. januar 1999;
(9) de i denne forordning fastsatte foranstaltninger er i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
Der foretages følgende ændringer i forordning (EØF) nr. 3030/93:
1) Bilag I affattes som angivet i bilag I til denne forordning.
2) Bilag II aftales som angivet i bilag II til denne forordning.
3) I bilag III affattes artikel 28 således:
"Artikel 28
1. Der kan ved udfærdigelsen af eksportlicensen, jf. artikel 11 og 19, og oprindelsescertifikatet tages flere kopier, der tydeligt mærkes som sådanne. Dokumenterne udfærdiges på engelsk, fransk eller spansk.
2. Udfyldes dokumenterne i hånden, benyttes blæk og blokbogstaver.
3. Til eksportlicenserne eller de tilsvarende dokumenter og oprindelsescertifikaterne anvendes format 210 × 297 mm(7). Der anvendes hvidt, træfrit(8), skrivefast papir med en vægt på mindst 25 g/m2. Hver del skal være forsynet med guillochetryk i bunden, som gør al forfalskning ved hjælp af mekaniske eller kemiske midler synlig(9).
4. De kompetente myndigheder i Fællesskabet accepterer alene originaleksemplaret som værende gyldigt til indførsel i overensstemmelse med bestemmelserne i denne forordning.
5. Hver eksportlicens eller tilsvarende dokument og oprindelsescertifikatet skal være forsynet med et standardiseret løbenummer, påtrykt eller anført på anden måde, hvorved det kan identificeres(10).
6. Dette nummer sammensættes således(11).
- følgende to bogstaver som betegnelse for eksportlandet:
- Argentina= AR
- Armenien= AM
- Aserbajdsjan= AZ
- Bangladesh= BD
- Belarus= BY
- Brasilien= BR
- De Forenende Arabiske Emirater= AE
- Den Tidligere Jugoslaviske Republik Makedonien= 96
- Egypten= EG
- Estland= EE
- Filippinerne= PH
- Georgien= GE
- Hongkong= HK
- Indien= IN
- Indonesien= ID
- Kasakhstan= KZ
- Kina= CN
- Kirgisistan= KG
- Laos= LA
- Letland= LV
- Litauen= LT
- Macao= MO
- Malaysia= MY
- Moldova= MD
- Mongoliet= MN
- Pakistan= PK
- Peru= PE
- Rusland= RU
- Singapore= SG
- Sri Lanka= LK
- Sydkorea= KR
- Tadsjikistan= TJ
- Taiwan= TW
- Thailand= TH
- Turkmenistan= TM
- Ukraine= UA
- Uruguay= UY
- Usbekistan= UZ
- Vietnam= VN
- følgende to bogstaver som betegnelse for den forventede bestemmelsesmedlemsstat:
- AT= Østrig
- BL= Benelux
- DE= Tyskland
- DK= Danmark
- EL= Grækenland
- ES= Spanien
- FI= Finland
- FR= Frankrig
- GB= Det Forenede Kongerige
- IE= Irland
- IT= Italien
- PT= Portugal
- SE= Sverige
- et etcifret tal til identifikation af kontingentåret eller registreringsåret for de varer, der er opført i tabel A i dette bilag, svarende til det sidste ciffer i det pågældende år, f.eks. '9' for 1999. For varer med oprindelse i Folkerepublikken Kina, der er opført i tillæg C til bilag V, er tallet '5' for 1999
- et tocifret tal til identifikation af det kontor i eksportlandet, der har udstedt dokumentet
- et fortløbende femcifret tal fra 00001 til 99999, som tildeles den pågældende bestemmelsesmedlemsstat."
4) Tabel A i bilag III affattes som angivet i bilag III til denne forordning.
5) Modellen til eksportlicensen vedrørende Hongkong, der er føjet til bilag III, aftales som angivet i modellen i bilag IV til denne forordning.
6) Modellen til eksportlicensen vedrørende Thailand, der er føjet til bilag III, affattes som angivet i modellen i bilag V til denne forordning.
7) Modellen til oprindelsescertifikatet vedrørende Thailand, der er føjet til bilag III, affattes som angivet i modellen i bilag VI til denne forordning.
8) Sidst i bilag V indføjes de tabeller og tillæg A, B og C, der er angivet i bilag VII til denne forordning.
9) I bilag VII affattes tabellen for Kina som angivet i tabellen i bilag VIII til denne forordning.
10) Bilag VIII affattes som angivet i bilag IX til denne forordning.
11) Bilag IX affattes som angivet i bilag X til denne forordning.
Artikel 2
Denne forordning træder i kraft på dagen for offenliggørelsen i De Europæiske Fællesskabers Tidende.
Forordningen træder i kraft fra den 1. januar 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. maj 1999.